**Concrete Blonde** er et alternativt rockeband basert i Los Angeles, USA. De har vært aktive fra 1982 til 1995, fra 2001 til 2004, og fra 2010 til 2012. De er best kjent for deres 1990-album *Bloodletting*, deres topp 20-singel "Joey", og Johnette Napolitanos distinktive vokal. Bandet er regnet som en av grunnleggerne av rockretningen Paisley Underground.

Biografi
--------

Singer-songwriter/bassist Johnette Napolitano dannet bandet **Dream 6** med gitaristen James Mankey i Los Angeles i 1982. Bandet ga ut singelen "Heart Attack" under navnet **Dreamers** på 1982-samlealbumet, *The D.I.Y. Album*; noe som var deres første innspilling. Som Dream 6, ga de ut en selvtitulert EP i Frankrike på plateselskapet Happy Hermit i 1983, sammen med trommis Harry Rushakoff. Da de signerte med I.R.S. Records i 1986, foreslo kameraten Michael Stipe (R.E.M.), som var på samme selskap, navnet Concrete Blonde, som skulle beskrive kontrasten mellom deres harde rock og introspektive tekster.

Deres første album var 1986-utgivelsen *Concrete Blonde*, som inneholdt det som etterhvert har blitt signaturlåta deres, "Still in Hollywood". De fikk med en andregitarist i Alan Bloch på deres 1989-utgivelse, *Free,* som inneholdt college radio-hitten "God is a Bullet".

Deres tredje album, som skulle bli deres mest kommersielt populære, var 1990-albumet *Bloodletting*. Roxy Music-trommis Paul Thompson overtok for Rushakoff på *Bloodletting* mens Rushakoff var på rehabilitering for narkotika-avhengighet.  Albumet fikk gull-sertifikat av RIAA og inneholdt deres største hit-singel, "Joey", som fikk 21 uker på *Billboard* Top 100, med 19.-plass som topp.

På 1992-albumet *Walking in London* gjorde Rushakoff comeback (Thompson fikk problemer med immigrasjonsmyndighetene). 1993-albumet *Mexican Moon* inneholdt samme band-lineup som *Bloodletting* med Thompson tilbake på trommer. Bandet ble så oppløst i 1993, da ingen av de to siste albumene fikk den kommersielle suksessen som man hadde forventet.

Bandet samlet seg igjen i 1997, da Napolitano og Mankey teamet opp med bandet Los Illegals for albumet *Concrete Blonde y Los Illegals*. Vokalen på dette var hovedsakelig spansk. Under konserter endret de refrenget til signaturlåta "Still in Hollywood" til "Still in the Barrio", og spilte ofte coverlåtene "Immigrant song" av Led Zeppelin og Jimi Hendrixs "Little Wing".

Bandet kom sammen igjen i 2001, og ga ut albumet *Group Therapy* i 2002. Albumet ble innspilt i løpet av 10 dager, og igjen var Rushakoff med på trommer. Rushakoff ble etterhvert sparket ut av bandet, da han uteble fra konserter. Han ble først erstattet under turneer av lysmannen Mike Devitt, og deretter fast av Gabriel Ramirez. Albumet *Mojave* ble gitt ut i 2004.

5. juni 2006 opplyste Napolitano at bandet hadde lagt opp. På bandets offisielle hjemmeside stod det å lese: "Takk til alle som hørte og trodde på musikken. Musikken lever videre. Fortsett å lytte. Fortsett å tro, fortsett å drømme. [...] Takk til alle som hjalp oss bringe musikken ut til dere og takk til hvert eneste ansikt og hvert eneste hjerte i hvert eneste publikum over hele verden."

Concrete Blondes musikk har blitt brukt i en lang rekke filmer og TV-serier. Filmer: *The Party Animal* (1985; låten 'Rain' da som Dream 6), *The Texas Chainsaw Massacre 2* (to låter) i 1986, *The Hidden* (tre låter) i 1987, *Pump Up the Volume* i 1990, *Point Break* i 1991, og *Losing Isaiah* i 1995. TV-serier inkluderer *Beverly Hills 90210* i 1991, *Beavis and Butt-head* i 1993, *Daria* i 1998, og *The Sopranos* i 2002. Den mest brukte låten i soundtrack har vært "Bloodletting" (fem ganger). 25. november 2008 ble "Long Time Ago" brukt som avslutningslåt i serien *The Shield*. 

Den 13. juli 2010 ga Shout! Factory ut en remastret 20-årsjubileumsutgave av *Bloodletting*. Den inneholder seks bonus-spor: "I Want You", "Little Wing", den franske forlengede versjonen av "Bloodletting (The Vampire Song)", og live-versjoner av "Roses Grow", "The Sky Is A Poisonous Garden", og "Tomorrow, Wendy". Bandet dro etterpå på en turné som fikk navnet "20 Years of Bloodletting: The Vampires Rise" som varte det påfølgende året.

I 2012 ga bandet ut singelen "Rosalie" med B-siden "I Know the Ghost". I desember 2012 dro bandet på en turné på øst-kysten av USA.

Diskografi
----------

### Studioalbum

* *Concrete Blonde* (1986)
* *Free* (1989)
* *Bloodletting* (1990)
* *Walking in London* (1992)
* *Mexican Moon* (1993)
* *Mexican Heartbeat* (1994)
* *Concrete Blonde y Los Illegals* (1997) – i samarbeid med det Los Angeles-baserte Chicano punk bandet Los Illegals
* *Group Therapy* (2002)
* *Mojave* (2004)

### Samlealbum og livealbum

* *Still in Hollywood* (1994) – samling av liveopptak, B-sider, og tidligere uutgitt materiale
* *Recollection: The Best of Concrete Blonde* (1996) - samling med 17 låter fra de første fem albumene, pluss live-coverversjon av Mercedes Benz.
* *Classic Masters* (2002) - 12 låter (24-bit remastrede) fra de fem første albumene
* *Live in Brazil 2002* (2003) – dobbelt livealbum
* *The Essential* (2005) - inkluderer 13 remastrede låter fra de fire første albumene, og en ny versjon av "Sun"
* *Bloodletting: 20th Anniversary Edition* (2010) – remastret originalalbum med seks bonuslåter.

### Låter uten album

*Se også Still in Hollywood*

* I Want You - b-side på *Joey* [singel] (1990); Point Break Soundtrack (1991).
* Crystal Blue Persuasion - *In Defense of Animals* (1993), samlealbum.
* Mercedes Benz (Live) (Janis Joplin) - på *Recollection: The Best of Concrete Blonde* (1996)
* Endless Sleep (Dolores Nance/Jody Reynolds) - *Fast Track to Nowhere* (1994), soundtrack-album i serien Rebel Highway.
* Joey (live, akustisk) - *Live from the CD101 Big Room (Vol. 1)* (2003)
* Sun (alternativ versjon) -på *The Essential Concrete Blonde* (2005)
* Rosalie / I Know The Ghost (J. Napolitano) - *Rosalie* [singel], 2011

### Hitsingler

| År | Singel | Topplassering på lista | Album |
| --- | --- | --- | --- |
| U.S. Hot 100
 | U.S. Mod Rock
 | U.S. Main Rock
 | AUS
 | NED
 | BEL(FLA)
 |
| 1989 | "God Is a Bullet" | — | 15 | — | — | — | — | *Free* |
| 1990 | "Joey" | 19 | 1 | 20 | 2 | 17 | 35 | *Bloodletting* |
| "Caroline" | — | 23 | — | 39 | 57 | — |
| "Everybody Knows" | — | 20 | — | — | — | — | *Pump Up the Volume OST* |
| 1992 | "Someday?" | — | 8 | — | — | 62 | — | *Walking in London* |
| "Ghost of a Texas Ladies Man" | — | 2 | — | 31 | — | — |
| 1993 | "Heal It Up" | — | 16 | — | — | — | — | *Mexican Moon* |
| "—" betyr utgivelser som ikke nådde opp på lista, eller som ikke ble utgitt. |

Referanser
----------

1. ↑  *popsike.com* auction entry on *The D.I.Y. Album* Retrieved 21 Feb 2013.
2. ↑  Amy Linden (september 1990). *Concrete Blonde's Ambition – Concrete Blond leaves a little blood on the tracks*. *Spin*. s. 56. Besøkt 20. august 2010.
3. 1 2 3  «Concrete Blonde». allmusic. Besøkt 20. februar 2013.
4. 1 2  Gina Vivinetto (14. april 2002). «Among the ghosts and demons». St. Petersburg Times.
5. ↑  «RIAA - Gold & Platinum - October 10, 1991: Concrete Blonde certified albums». Recording Industry Association of America. Arkivert fra originalen 24. september 2015. Besøkt 18. juni 2013.
6. ↑  «Artist/Concrete Blonde». *Billboard*. Besøkt 20. februar 2013.
7. ↑  «Concrete Blonde y Los Illegals Rock L. A.». MTV. 8. mai 1987.
8. ↑  Mike Gee (6. september 2010). «Concrete Blonde - Still Bloodletting». The Brag. Arkivert fra originalen 11. april 2013.
9. ↑  «Concrete Blonde Soundtracks». IMDB. Besøkt 20. februar 2013.
10. ↑  Andrew Gilstrap (30. juli 2010). «Concrete Blonde: Bloodletting (20th Anniversary Edition)». PopMatters.
11. ↑  Whitney Matheson (11. juni 2010). «Concrete Blonde kick off a 'Bloodletting' anniversary tour». USA Today.
12. ↑  Cait Brennan. «Rosalie». Popshifter. Arkivert fra originalen 13. desember 2012. Besøkt 6. desember 2012.
13. ↑
14. ↑  «Concrete Blonde - US Hot 100». billboard.com. Arkivert fra originalen 21. november 2015. Besøkt 24. juli 2014.
15. ↑  «Concrete Blonde - US Alternative Songs». billboard.com. Arkivert fra originalen 21. november 2015. Besøkt 24. juli 2014.
16. ↑  «Concrete Blonde - US Mainstreem Rock Songs». billboard.com. Arkivert fra originalen 21. november 2015. Besøkt 24. juli 2014.
17. ↑  «Australian chart - Concrete Blonde». australian-charts.com. 24. juli 2014.
18. ↑  «Dutch chart - Concrete Blonde». dutchcharts.nl. 24. juli 2014.
19. ↑  «Concrete Blonde - Belgian Chart». ultratop.be. Besøkt 24. juli 2014.

Les mer
-------

* Huey, Steve. "Concrete Blonde" *Allmusic Guide*. Hentet 20. mai 2007.
* Golde, Kimberlye (2002). "Almost Famous Arkivert 28. september 2011 hos Wayback Machine." *San Francisco Herald*. Hentet 20. mai 2007.

Eksterne lenker
---------------

* Concrete Blonde official website
* History of Concrete Blonde w/ Johnette Napolitano

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data) **·** MusicBrainz **·** Discogs **·** AllMusic
 |